**BSR 2108 Szakmai gyakorlat I.**

**Tantárgyi tematika és félévi követelményrendszer**

**Féléves tematika:**

Szerezzen ismereteket a saját maga által kiválasztott megyei vagy városi testnevelési és sportintézetben, vagy Sportági Szakszövetségnél, ismerje meg a szervezeti struktúrát, valamint az intézet felépítését.

Vegyen részt az intézmények szervezeti feladataiban, azok előkészítő munkálataiban, a feladatok megvalósításában. Ismerje meg az intézeti feladatokkal járó adminisztrációt, valamint a sportszövetségek gazdasági ügyvitelének folyamatát. Szerezzen tapasztalatokat a sportintézetek napi szervezésében, pénzügyi feladatainak ellátásában.

**Követelmény, önálló feldolgozásra szánt anyag**

A 125 óra teljesítése végén készítsen írásos beszámolót az elvégzett tevékenységről, mutassa be a gyakorlathely vezetőjének írásos értékelését. A dokumentumok benyújtása után, szóbeli beszámoló keretében kerül sor a gyakorlati jeggyel történő értékelésre.

A 125 órából 40 órát teljesíthet a Testnevelés és Sporttudományi Intézet által szervezett turisztikai táborban, melyen a részvétel előzetes regisztrációhoz kötött

**A foglalkozásokon történő részvétel:**

A 125 órát összefüggően kell teljesíteni.

**Félévi követelmény: gyakorlati jegy**

**Az értékelés módja, ütemezése****:**

Az írásos beszámoló leadási határideje a 13. hét.

A 14. héten szóbeli beszámolóra kerül sor.

*.*

**A félévközi ellenőrzések követelményei:**

A 14. héten sorra kerülő szóbeli beszámoló előfeltétele az írásos szakmai beszámoló elkészítése, valamint leadása a gyakorlóhely vezetőjének írásos értékelésével együtt.

**Az érdemjegy kialakításának módja:**

A félévi gyakorlati jegyet a 14. héten sorra kerülő szóbeli beszámoló érdemjegye határozza meg. Amennyiben az írásbeli beszámoló nem kerül leadásra, hiányos vagy a szóbeli beszámoló elégtelen minősítéssel zárul, a félév elégtelen gyakorlati jegyet von maga után.